PAGE  
8

Z A P I S N I K
17. sjednice Vijeća Mjesnog odbora Novi Retkovec,

održane 24. listopada 2022.

u objektu mjesne samouprave Novi Retkovec, Ulica breza 26 ,

s početkom u 18,00 sati

NAZOČNI ČLANOVI VIJEĆA:

Ivana Ljubić, Dražen Rakitničan, Elizabeta Gegić, Asmirka Belošević, Marija Klarić, Danica Plečko i Igor Vukmirović.
NENAZOČNI ČLANOVI VIJEĆA:

Zrinka Lovrić i Bruno Krehula.

OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Ivana Ljubić, predsjednica Vijeća.

Zapisnik vodi: Marijan Župan.


Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Bez rasprave, jednoglasno,  Vijeće prihvaća tekst Zapisnika 16. sjednice Vijeća, održane 20. rujna 2022., bez izmjena.
           Na prijedlog predsjednice Vijeće jednoglasno prihvaća uvrštenje dopunskih točaka u  predloženi dnevni red, koje glase: 

3. Prijedlog zaključka o prijedlozima radova na održavanju javnih površina  na području Mjesnog odbora Novi Retkovec;
4. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2023;

5. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023;

8. Prijedlog zaključka o davanju mišljenja o zahtjevu za zakup neizgrađenog građevinskog zemljišta, dio k.č. 8200/1 k.o. Dubrava.
           Predsjednica, nakon usvajanja dopunskih točaka dnevnog reda, daje na usvajanje dnevni red u cjelini.


Na prijedlog predsjednice  Vijeće jednoglasno  utvrđuje

D N E V N I   R E D

1. Prijedlog plana malih komunalnih akcija Mjesnog odbora Novi Retkovec u 2023;

2. Prijedlog zaključka o prijedlozima radova za asfalterski program redovitog održavanja nerazvrstanih cesta na području Mjesnog odbora Novi Retkovec;
3. Prijedlog zaključka o prijedlozima radova na održavanju javnih površina  na području Mjesnog odbora Novi Retkovec;
4. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2023;
5. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023;
6. Prijedlog zaključka o davanju mišljenja o izrađenoj i verificiranoj projektnoj dokumentaciji – prometnim elaboratima za optimizaciju i rekonstrukciju postojećih sustava svjetlosne regulacije prometa te izvođenju radova na novim svjetlosno-signalnim sustavima u Ulici kneza Branimira i ulici Dubrava;

7. Prijedlog zaključka o jednokratnom korištenju prostora mjesne samouprave prema zahtjevu Mejrime Gaši za proslavu rođendana djeteta;

8. Prijedlog zaključka o davanju mišljenja o zahtjevu za zakup neizgrađenog građevinskog zemljišta, dio k.č. 8200/1 k.o. Dubrava;

9. Aktualna komunalna problematika;

10. Pitanja, prijedlozi i obavijesti.

Ad 1. Prijedlog plana malih komunalnih akcija Mjesnog odbora Novi Retkovec u 

          2023.

           Članovi Vijeća primili su pisani materijal uz poziv.


U raspravi sudjeluju: Svi članovi Vijeća.

Vijeće jednoglasno donosi

Plan malih komunalnih akcija

Mjesnog odbora Novi Retkovec u 2023.

(Tekst Plana prilaže se ovom zapisniku i njegov je sastavni dio.)

Ad 2. Prijedlog zaključka o prijedlozima radova za asfalterski program redovitog 

          održavanja nerazvrstanih cesta na području Mjesnog odbora Novi Retkovec.

          Članovi Vijeća primili su pisani materijal uz poziv.


U raspravi sudjeluju: Svi članovi Vijeća.


Vijeće jednoglasno  donosi

Z A K L J U Č A K

o prijedlozima radova za asfalterski program 

redovitog održavanja nerazvrstanih cesta 

 na području Mjesnog odbora Novi Retkovec
1. Vijeće Mjesnog odbora Novi Retkovec predlaže da se u okviru redovitog održavanja nerazvrstanih cesta za asfalterski program u Planu malih komunalnih akcija Mjesnog odbora Novi Retkovec u 2023. realizira sljedeće: 

· Šetnica u Ulici platana
2. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 3. Prijedlog zaključka o prijedlozima radova na održavanju javnih površina  na  

          području Mjesnog odbora Novi Retkovec.

         Članovi Vijeća primili su pisani materijal uz poziv.


U raspravi sudjeluju: Svi članovi Vijeća.

Vijeće jednoglasno donosi

Z A K L J U Č A K

o prijedlozima radova na održavanju javnih površina 

 na području Mjesnog odbora Novi Retkovec
1. Vijeće Mjesnog odbora Novi Retkovec predlaže da se u okviru održavanja javnih površina (dječjih i sportskih igrališta i javnih zelenih površina), Plana malih komunalnih akcija Mjesnog odbora Novi Retkovec u 2023., realizira sljedeća akcija:
  - Park u Ulici platana

2. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 4. Prijedlog zaključka o davanju mišljenja o Prijedlogu programa građenja 

          komunalne infrastrukture na području Grada Zagreba u 2023.

          Članovi Vijeća primili su pisani materijal na sjednici.


Predsjednica usmeno obavještava nazočne o predmetu rasprave i odlučivanja.


U raspravi sudjeluju:  Svi članovi Vijeća.

Vijeće jednoglasno donosi

Z A K LJ U Č A K

o davanju mišljenja o Prijedlogu programa građenja

komunalne infrastrukture na području Grada Zagreba u 2023.

1. Razmotren je Prijedlog programa građenja komunalne infrastrukture na području Grada Zagreba u 2023.

2. Prijedlog programa građenja komunalne infrastrukture na području Grada Zagreba u 2023. prihvaća se, ali uz sljedeće primjedbe:
- odjeljak 3.1.3. -  Uređenje prolaza i prilaza omeđenim Ulicom breza, Alejom ruža i Ulicom platana

                             TD    UD       3.000,00      KD

Smatra se da je navedeni iznos nedostatan za realizaciju te se traži specifikacija radova s cijenama.

- traži se popis planiranih nadstrešnica na području Mjesnog odbora Novi Retkovec.

- traži se gradnja javne rasvjete u Ulici sljezova (uz osnovnu školu Retkovec),  na uglu Aleje javora i Ulice breza i u parku omeđenome Alejom lipa, Ulicom jasmina i Ulicom trešanja.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 5. Prijedlog zaključka o davanju mišljenja o Prijedlogu programa održavanja 

          javnih prometnih površina, građevina i uređaja javne namjene, javne rasvjete te 

          izvanrednog održavanja nerazvrstanih cesta na području Grada Zagreba u 2023.
   
         Članovi Vijeća primili su pisani materijal na sjednici.


Predsjednica usmeno obavještava nazočne o predmetu rasprave i odlučivanja.


U raspravi sudjeluju: Svi članovi Vijeća.

Vijeće jednoglasno donosi

Z A K LJ U Č A K

o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Razmotren je Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 

2. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. prihvaća se, ali uz sljedeću primjedbu:
- traži se da se izvrši rekonstrukcija preostalog dijela Aleje javora od Ulice breza do Ulice platana.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 6. Prijedlog zaključka o davanju mišljenja o izrađenoj i verificiranoj projektnoj 

          dokumentaciji – prometnim elaboratima za optimizaciju i rekonstrukciju 

          postojećih sustava svjetlosne regulacije prometa te izvođenju radova na novim 

          svjetlosno-signalnim sustavima u Ulici kneza Branimira i ulici Dubrava.
                     Članovi Vijeća primili su pisani materijal uz poziv.


U raspravi sudjeluju: Svi članovi Vijeća.


Vijeće jednoglasno donosi

Z A K LJ U Č A K

o davanju mišljenja o izrađenoj i verificiranoj projektnoj dokumentaciji

 – prometnim elaboratima za optimizaciju i rekonstrukciju postojećih sustava 

svjetlosne regulacije prometa te izvođenju radova na novim svjetlosno-signalnim 

sustavima u Ulici kneza Branimira i ulici Dubrava

1. Prihvaća se:

a) Optimizacija koordiniranog poteza semaforskih uređaja na Ulici kneza Branimira (22 raskrižja) – zamjena postojeće semaforske opreme, optimizacija rada semaforskih uređaja i spajanje na Centar za nadzor i upravljanje prometom.

b) Optimizacija koordiniranog poteza semaforskih uređaja na ulici Dubrava – 20 raskrižja i pješačkih prijelaza (u planu je novelacija projekta) - zamjena postojeće semaforske opreme, optimizacija rada semaforskih uređaja i spajanje na Centar za nadzor i upravljanje prometom.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 7. Prijedlog zaključka o jednokratnom korištenju prostora mjesne samouprave 

          prema zahtjevu Mejrime Gaši za proslavu rođendana djeteta.
                     Članovi Vijeća primili su pisani materijal uz poziv.


U raspravi sudjeluju: Svi članovi Vijeća.


Vijeće jednoglasno donosi

Z A K LJ U Č A K

 o jednokratnom korištenju prostora mjesne samouprave

prema zahtjevu Mejrime Gaši za proslavu rođendana djeteta

1. Mejrimi Gaši, Ulica platana 4, Zagreb, odobrava se jednokratno korištenje dvorane veličine 80 m² u objektu mjesne samouprave Novi Retkovec, Ulica breza 26, dana    29. listopada 2022. od 16,00 do 20,00 sati radi proslave rođendana djeteta.

2. Prostor iz točke 1. ovog Zaključka koristit će Mejrime Gaši uz naknadu od ​​​0,60 kn za jedan sat korištenja po 1m², te se određuje naknada od 192,00 kuna bez PDV-a, odnosno 240,00 kn s PDV-om, koju je korisnik dužan platiti na račun Proračuna Grada Zagreba.

3. Mejrime Gaši, obvezuje se postupati s pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim Zaključkom

Ad 8. Prijedlog zaključka o davanju mišljenja o zahtjevu za zakup neizgrađenog 

          građevinskog zemljišta, dio k.č. 8200/1 k.o. Dubrava.
                     Članovi Vijeća primili su pisani materijal na sjednici.


Predsjednica usmeno obavještava nazočne o predmetu rasprave i odlučivanja.


U raspravi sudjeluju: Svi članovi Vijeća.

Vijeće jednoglasno donosi

Z A K LJ U Č A K

o davanju mišljenja o zahtjevu za zakup 

neizgrađenog građevinskog zemljišta,

 dio k.č.br. 8200/1 k.o. Dubrava

1. Razmotren je dopis Gradskog ureda za upravljanje imovinom i stanovanje u svezi zahtjeva Ilije Jerkovića, iz Zagreba, Ulica jasena k.br. 25 D, za zakup dijela neizgrađenog građevinskog zemljišta, oznake k.č.br. 8200/1 k.o. Dubrava, ukupne površine 148m[image: image2.png]


u svrhu uređenja zelene površine i za parkiranje osobnog vozila za vlastite potrebe.

2. Utvrđuje se opravdanost zahtjeva te se predlaže da se udovolji predmetnom zahtjevu za dodjelu u zakup navedenog neizgrađenog građevinskog zemljišta..

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

           Ad 9. Aktualna komunalna problematika

            Predsjednica usmeno obavještava nazočne o predmetu rasprave i odlučivanja.


U raspravi sudjeluju: Svi članovi Vijeća.

Vijeće jednoglasno donosi

Z A K LJ U Č A K

o uklanjanju postojećeg uspornika 

i postavljanju uzdignute plohe
1. Predlaže se uklanjanje postojećeg uspornika prometa u Aleji javora, koji se nalazi u neposrednoj blizini nove uzdignute plohe.

2. Traži se postavljanje novog uspornika prometa kao uzdignute plohe na križanju Ulice breza i Aleje lipa (česte prometne nezgode na tom križanju).
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

          Ad 10. Pitanja, prijedlozi i obavijesti

                      Članica Vijeća Asmirka Belošević postavila je pitanja:

1. Koji je status objekata koji se nalaze u blizini križanja Aleje javora i ulice Dubrava s obzirom da izgledaju neodržavano i zapušteno (u prilogu slikovni prikaz) ?

2. U čijoj je nadležnosti sanacija požarnog puta uz zgradu Dubrava 212 – 222, odnosno u čijem je vlasništvu čestica na kojoj se nalazi požarni put (u prilogu slikovni prikaz) ?

Članica Vijeća Asmirka Belošević podnijela je prijedlog:

- Predlaže se češće obilaženje ugla Ulica breza – Aleja lipa zbog nepropisno parkiranih 

  automobila na gradskoj površini koji onemogućuju sigurno kretanje pješaka.

Članica Vijeća Marija Klarić postavila je pitanje:
- Namjerava li Grad Zagreb, prilikom prenamjene prostora mjesne samouprave u dječji vrtić, 

  urediti park u dvorištu objekta Mjesnog odbora Novi Retkovec, Ulica breza 26 ?

Dovršeno u 19,50 sati.
KLASA: 024-08/22-003/2082

URBROJ: 251-13-11-4/002-2

Zagreb, 24. listopada 2022.     

Zapisnik sastavio: 






       

Marijan Župan

stručni savjetnik za rad 

tijela mjesne samouprave

Predsjednica

Vijeća Mjesnog odbora

Novi Retkovec

Ivana Ljubić

